Gergždeliai
Gergždeliai – kaimas Šiaulių rajono savivaldybėje, 3 km į rytus nuo Kuršėnų, tarp plento  A11  Šiauliai–Palanga  ir geležinkelio Šiauliai–Mažeikiai. Per kaimą teka Ringuvos intakas Gergždas. Seniūnaitijos centras. Veikia Gergždelių kaimo moterų draugija „Darna“, Gergždelių kaimo bendruomenė. Kaimo pietvakarių dalyje yra kultūros paminklas Gergždelių senosios kapinės (kultūros paminklo unikalus Nr. 4603).